Nyári tanfolyam 2025

Kedves Jelentkező!

**Köszönöm szépen a bizalmat és hogy jelentkeztél a Benbiosz Nyári tanfolyamra, ami a 2025-ös őszi emeltszintű biológia érettségire készít fel.**

Mivel ez egy intenzív kurzus (55 órás), ezért a megvalósítása természetesen eltérő a hagyományos tanfolyamokétól. Nekem is van 120 órás hosszú tanfolyamom, de biztos mindenki belátja, hogy ugyanannyi anyagot harmad annyi idő alatt…..

Nem szeretném, ha bárki félre értené a kereteket, azért szeretném nektek a tanfolyam kezdése előtt összefoglalni a kurzusra vonatkozó legfontosabb tudnivalókat!

1. A tanfolyamot nem véletlen úgy hirdettem – és azoknak ajánlom – akik nem a nulláról indulnak. Persze, vannak csodák. De ez az időintervallum tényleg rövid.
2. Az órák heti két alkalommal, online vannak megtartva Zoomon keresztül. Mindig csütörtökön és pénteken 16-19h között. Minden alkalom egy adott témakörhöz tartozó **konzultációs óra.**
3. Minden alkalmat azzal kezdünk, hogy átbeszéljük a témakörhöz tartozó legfontosabb elméleti részeket, utána pedig a témakörhöz tartozó emeltszintű érettségi feladatokat oldunk meg. Természetesen a kérdéseiteket írjátok össze és ezeket is tegyétek fel.
4. Egy 55 órás tanfolyamon NEM LEHET átvenni együtt a teljes emelt biológia tananyagot. Aki ezt ígéri nektek, hazudik és csak a pénzetekre hajt. Kiadom nektek előre az adott témához tartozó videófelvételeket és az általam készített tankönyvet mindenkinek elküldöm postán. Ez az árban benne van. Kaptok dolgozatok is otthonra.
5. Az első alkalommal július 03-án a Rendszertan témakörről beszélgetünk (rendszerezés, vírusok, baktériumok, egysejtűek, gombák). Mindenki úgy érkezzen az órára, hogy a videokat megnézte, átvette. Az anyagot megtanulta, a kiadott dolgozatot megírta. A kérdéseit összegyűjtötte. Ezek után remélem, hogy mindenkinek világos, ez a kurzus miért nem a 0-ról induló diákoknak van hirdetve. Mivel itt alapokkal kell rendelkezni, otthon kell készülni és tanulni. Átbeszélünk, rendszerezünk, pontosítunk. A kisebb témákkal (pl. Növénytan, Etológia) csak egy, de a nagyobb témakörökkel (Biokémia, Embertan, Genetika) 2 alkalommal is foglalkozunk! 😊
6. A videófelvételek természetesen a hosszú 120 órás tanfolyamra készültek, tehát mindent tartalmaznak. Csak nincsen időnk arra, hogy ezeket online átvegyük együtt. Ezért kapjátok meg őket otthonra 😊
7. Nem kell megijedni! Nagyon sokan csinálták már végig ezt a kurzust. Higgyétek el nekem, hogy hatékony és működni fog.

Az anyagiak:

* A tanfolyam ára 50.000 Ft, amit erre a számlaszámra kell befizetni:11714051-21461046
* A kedvezményezett: Benbiosz Kft.
* Közlemény: Neved, nyári tanfolyam
* Aki elutalta az összeget, hozzáférést kap a videokhoz és pár napon belül küldöm neki a tankönyvet is.
* Épp emiatt ne nagyon halogasd a befizetést (én nem sürgetek vele senkit, tulajdonképpen a kezdésig lehet), de az első alkalomra már felkészülten kellene érkezni.
* Aki később csatlakozik a csoporthoz, visszamenőleg mindenhez hozzáfér, tehát ő is a teljes árat kell kifizesse.
* A videó anyagokat online lehet végtelenszer nézni, letölteni őket nem lehet.
* Sosem történt még ilyen… de ha bárki az első alkalom után úgy érzi, hogy ez neki gyors / nem ezt várta / nem bírja az iramot, akkor jelez és visszautalom neki az összeget. De ilyen még sosem fordult elő :D :D

Bármilyen kérdésed van, keress bizalommal! Jó lesz! 😊

Bene Roli